李亞鵬聽到「王菲」硬晒軚 尷尬回應畀粉絲鬧爆
2024年04月03日 00:01
東網電視
更多新聞短片
樂壇天后王菲前夫李亞鵬,近年雖然飽受債務困擾,但生活依然相當寫意,不時被粉絲喺街邊巧遇求合照。日前,有粉絲巧遇到佢求合照之餘,李亞鵬仲相當熱情咁主動拎起手機自拍合照。不過粉絲突然「真情剖白」表示自己都係王菲粉絲時,李亞鵬表情亦變得相當尷尬道:「不該說的名字就別說了。」
隨着片段曝光,事後李亞鵬亦喺直播中坦誠,對方無預警嘅自認「王菲粉絲」簡直令佢措手不及,並搞笑自嘲:「居然也有讓我接不上的時候,我真的不知道該怎接,我是應該表現出驚訝還是驚喜呀?」而李亞鵬嘅解釋亦引嚟唔少網友批評道:「自己剛直播帶貨時為求流量可是三不五時蹭前妻的,自己主動cue前妻!」、「軟飯硬食,第一名~另外他現在賣茶,真的是很適合他。」、「王菲:我這個人最怕的就是做作(的男人)」、「王菲的粉絲就不會跟李亞鵬去合照。」
事實上,王菲同李亞鵬9年前閃電離婚,當時仲對外表示未來仍係家人關係,但離婚主因就未有多提,直到之後李亞鵬上節目受訪時,先首度開腔承認離婚同經濟狀況有關,直言同王菲結婚時曾有6年都係零收入,令主持人驚訝道:「6年沒有收入?當時你還要養家餬口,是否有過擔心或是害怕?」李亞鵬則回道:「所以我離婚了。」令現場一度陷入尷尬氣氛。